  Майя Бывальцева Грипплы пумит вакцинация кутскиз Удмуртиын. 2016–2017 аръёсы висёнкыль вакытэ 458 сюрс адямилы прививка пуктыны чакламын, ивортэ элькунысь тазалыкез утёнъя министерстволэн пресс-службаез. 15-тӥ гудырикошконысен 35 сюрс 500 адями вакцина басьтӥз, со пӧлын 229 нылпиос. Оглом нылпиослы 221 сюрс доза вакцина чакламын, 234 сюрс — висёнэз ӝог кутыны быгатӥсь арлыдоослы но 3 сюрс — секытэн кышномуртъёслы. Элькунын куинь пӧртэм эмъюмъёс кутӥськозы — «Совигрипп», «Гриппол плюс» но «Ультрикс». Прививка дунтэк пуктыны быгато 18 аресозь пиналъёс, студентъёс, 60 ареслэсь бадӟым муртъёс, эм удысын, школаосын но нылпи садъёсын, вузкарон, транспорт, коммунальной юрттӥськет сётон удысъёсын ужасьёс, призывникъёс, секытэн кышномуртъёс. Вакцинациез ортчыны луэ 30-тӥ коньывуонозь улон интыя эмъюртын. Тегъёс: Тазалык Ижкар Удмуртия грипп Тазалыкезутёнъяминистерство тазалыкезутён прививка  